Source: http://www.finlex.fi/fi/laki/ajantasa/1922/19220312
Timestamp: 2019-04-18 10:20:32+00:00
Document Index: 15622228

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11']

Asetus valtion virkamiehiltä vaadittavasta… 312/1922 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1922 › 29.12.1922/312
29.12.1922/312
Asetus valtion virkamiehiltä vaadittavasta kielitaidosta annetun lain täytäntöönpanosta
Oikeusministerin esittelystä säädetään täten, valtion virkamiehiltä vaadittavasta kielitaidosta 1 päivänä kesäkuuta 1922 annetun lain 6 §:n nojalla, sanotun lain täytäntöönpanosta seuraavaa:
1 § (20.12.1935/419)
Valtioneuvoston käännöstoimiston virkamieheltä, jonka tehtävänä on suorittaa käännöksiä jompaankumpaan maan kielistä, vaaditaan sen kielen täydellistä hallitsemista, johon hänen tulee suorittaa käännöstehtäviä, sekä sen kielen kirjallista ja suullista taitoa, josta käännös on tehtävä.
Virallisten lehtien päätoimittajalta vaaditaan Suomen kielen täydellisen hallitsemisen ohella ruotsin kielen kirjallista ja suullista taitoa.
3 § (20.12.1935/419)
Kulkulaitosten ja yleisten töiden ministeriön alaisissa hallinnonhaaroissa vaaditaan, jos virka-alue on yksikielinen, toisen kielen ymmärtämisen lisäksi, määräysten mukaan, jotka ministeriö virkapaikkojen tärkeyttä silmällä pitäen vahvistaa, toisen kielen suullista taitoa, sekä kaksikielisellä virka-alueella tai virka-alueella, johon kuuluu kaksi- tai erikielisiä kuntia, toisen kielen suullista ja kirjallista taitoa; kaksikielisellä virka-alueella tai virka-alueella, johon kuuluu kaksi- tai erikielisiä kuntia, vaaditaan posti- ja lennätinlaitoksessa ekspeditöörin, ensimmäisen kirjurin ja kirjurin virkoihin sekä tie- ja vesirakennusten alalla piirikasöörin virkoihin toisen kielen suullista taitoa.
Maatalousministeriön alaisissa hallinnonhaaroissa: metsähallituksen arkistonhoitajalta ja kirjanpitäjältä, piirikuntakonttorin piirikuntakamreerilta ja piirikuntakassanhoitajalta vaaditaan ruotsin kielen ymmärtämistä, samoin myös aluekassanhoitajilta, jos alue on kaksikielinen tai jos siihen kuuluu kaksi- tai erikielisiä kuntia, jota vastoin yksikielisellä alueella viimeksimainituilta ei vaadita toisen kielen taitoa; asutushallituksen rakennustoimiston apulaisen virkaan vaaditaan ruotsin kielen suullista taitoa, samoin myös maanmittaushallituksen arkistonhoitajalta.
4 § (15.10.1993/869)
4 § on kumottu A:lla 15.10.1993/869.
Merenkulkuoppilaitoksen rehtorilta, johtajalta ja opettajalta vaaditaan sama kielitaito kuin valtion virkamiehiltä vaadittavasta kielitaidosta annetun lain 2 §:n mukaan vaaditaan valtion oppilaitosten opettajilta.
Seuraavilta virkamiehiltä vaaditaan ainoastaan maan toisen tai toisen kielen suullista ja kirjallista taitoa: maanmittaushallituksen kartografilta, kartoittajalta ja topografilta, geologisen komissionin preparaattorilta ynnä muilta näihin verrattavilta määrättyjä teknillisiä toimia varten asetetuilta virkamiehiltä.
2 momentti on kumottu A:lla 3.2.1989/138.
7 § (20.12.1935/419)
Valtioneuvoston kanslian, asianomaisen ministeriön, keskushallituksen tai lääninhallituksen asiana on ratkaista, minkälaista kielitaitoa on vaadittava seuraavanlaatuisilta viran- ja toimenhaltijoilta: puhtaaksikirjoittajalta, lasku- ja kirjoitusapulaiselta, lääkintöhallituksen alaisen laitoksen taloudenhoitajalta, kirjanpitäjältä, ylihoitajattarelta ja ylihoitajalta sekä muulta konttori- ja hoitohenkilökuntaan kuuluvalta; poliisilaitoksen yli- ja tarkastuskonstaapelilta sekä konstaapelilta; tullilaitoksen alaiselta rajaviskaalilta ja tulliviskaalilta, tullivartion, tullikamarin ja vartiopurren päällysmieheltä ja tullivartijalta, vartiohöyrylaivan ja moottorialuksen ylipäällysmieheltä, päällysmieheltä ja tullivartijalta, merenkulkulaitoksen alaisen aluksen päällystöltä, valtionlaitoksen laboratorion apulaiselta ja palvelijalta, rautateiden palvelijakunnalta, posti- ja lennätinlaitoksen kirjeenkantaja- ja palvelijakunnalta, keskus- ja lääninhallituksen alaiselta rakennusmestarilta sekä valtionlaitoksen vahtimestarilta ynnä muilta näihin verrattavilta viran- tai toimenhaltijoilta.
Sisäasiainministeriön asiana on ratkaista, minkälaista kielitaitoa on vaadittava 1 momentissa tarkoitettuun viran- ja toimenhaltijaan verrattavilta rajavartioston viran- tai toimenhaltijoilta, ja valtiovarainministeriön asiana on ratkaista, minkälaista kielitaitoa on vaadittava lääninverotoimiston ja verotoimisten apulaisverosihteeriltä, toimistosihteeriltä, verovalmistelijalta, kanslistilta ja apulaiskanslistilta. (21.8.1959/345)
Kulkulaitosten ja yleisten töiden ministeriö määrää, minkälaista kielitaitoa vaaditaan työvoimapiirin toimiston ja ammatinvalinnanohjauksen piiritoimiston sekä niiden alaisten työnvälitys- ja ammatinvalinnanohjaustoimistojen alemman palkkausluokan toimistonjohtajalta, toimistonhoitajalta, osastonhoitajalta, jaostonhoitajalta, työasiamieheltä, työnvälittäjältä, kirjaajalta, kanslistilta ja toimistoapulaiselta. (30.9.1960/391)
Oikeusministeriö päättää, minkälaista kielitaitoa vaaditaan tuomioistuinten, syyttäjänvirastojen ja ulosottovirastojen kansliahenkilökunnalta, haastemiehiltä, avustavilta ulosottomiehiltä ja vahtimestareilta. (15.10.1993/869)
8 § (20.12.1935/419)
Jos sellaiseen virkaan, johon vaaditaan yliopistollinen loppututkinto, erivapautuksen tai asetuksessa myönnetyn poikkeusoikeuden nojalla voi tulla nimitetyksi joku, joka ei ole mainitunlaista loppututkintoa suorittanut, on hänelle asetettava samat kielitaidon vaatimukset kuin kielitaidosta annettu laki säätää yliopistollisen loppututkinnon suorittaneelle.
10 § (20.12.1935/419)
Valtioneuvoston asiana olkoon asianomaisen ylioikeuden tai viraston esityksestä määrätä, että eri kielten käyttämistä edellyttävät virkatehtävät ylioikeudessa tai sellaisessa virastossa, jonka virka-alue on kaksikielinen, ovat jaettavat eri henkilöiden suoritettavaksi ja tämän johdosta virkamiehelle asetettavat kielitaidon vaatimukset niin sovitettavat kuin valtion virkamiehiltä vaadittavasta kielitaidosta annetun lain 1 §:n 1 momentissa tällaisista tapauksista säädetään.
20.12.1935/419:
21.8.1959/345:
30.9.1960/391:
3.2.1989/138:
15.10.1993/869:
1 § 2 § 3 § 4 § 5 § 6 § 7 § 8 § 9 § 10 § 11 § Muutossäädösten voimaantulo ja soveltaminen:20.12.1935/419:21.8.1959/345:30.9.1960/391:3.2.1989/138:15.10.1993/869: